cyanic-selkie/wikianc huggingface dataset:
விருந்தோம்பல்
விருந்தோம்புதல் என்பதன் பொருள்
ஹோமரின் காலங்களில் கிரேக்க மதக் கடவுளரின் தலைவராக இருந்த ஜீயஸ் என்னும் கடவுளின் பொறுப்பில் விருந்தோம்பல் இருந்ததாகக் கூறுவர். ஜீயஸ் கடவுளை ஜெனோஸ் ஜீயஸ் ('ஜெனோஸ்' என்பதன் பொருள் அந்நியன்) என்றும் கூறுவதுண்டு. விருந்தோம்பலே தலையாய பணி எனும் மெய்ம்மையை வலியுறுத்துவதாக இது அமைந்தது. கிரேக்கத்தில் ஒரு வீட்டுக்கு வெளியே சென்று கொண்டிருக்கும் அந்நியர் ஒருவரை அவ்வீட்டில் வசிப்பவர்கள் இல்லத்தினுள் வருமாறு அழைப்பு விடுப்பர். வீட்டின் தலைவரான புரவலர் அந்த அந்நியரின் பாதங்களைக் கழுவி, உணவு மற்றும் திராட்சை ரசத்தை அளித்து அவர் தன்னை ஆசுவாசப்படுத்திக் கொண்ட பிறகே அவரது பெயரைக் கூடக் கேட்பார்.
புனித விருந்தோம்பல் என்னும் கிரேக்கக் கருத்தாக்கத்தினை தெலிமச்சஸ் மற்றும் நெஸ்டார் ஆகியோரின் கதை சித்தரிக்கிறது. தெலிமச்சஸ் நெஸ்டாரைக் காண வருகையில்,நெஸ்டார் தன்னிடம் வந்திருக்கும் விருந்தாளி தனது பழைய தோழன் ஒடிஸ்ஸியஸின் மகன் என்பதை அறியவில்லை. இருப்பினும், தெலிமச்சஸை வரவேற்று, பிரம்மாண்டமான விருந்து ஒன்றை அளித்து அதன் மூலம் ஹோஸ்டிஸ் என்னும் அந்நிய விருந்தாளி மற்றும் ஹோஸ்டியர் என்னும் சமதையான புரவலர் ஆகிய இருவருக்கும் இடையிலான உறவை வெளிப்படுத்தி மற்றும் இவை இரண்டும் இணைகையில் விருந்தோம்பல் என்னும் கருத்துரு எவ்வாறு மிகச் சிறப்பாக வெளிப்படும் என்பதையும் தெரியப்படுத்துகிறார்.
பின்னர், நெஸ்டாரின் மகன்களில் ஒருவர் தெலிமச்சஸின் படுக்கை அருகிலேயே உறங்கி அவருக்குத் தீங்கு ஏதும் நேராது காவல் இருந்தார். மேலும் தெலிமச்சஸ் பைலோஸிலிருந்து நில வழியாக ஸ்பார்ட்டாவிற்கு விரைந்து செல்வதற்காக நெஸ்டார் அவருக்கு ஒரு இரதமும் குதிரைகளும் வழங்கித் தனது மகன் பிசிஸ்டிராஸ் என்பவனையே அதற்கு சாரதியாகவும் அனுப்பினார். பண்டைய கிரேக்கப் பண்புகளான பாதுகாப்பு அளித்தல் மற்றும் வழிகாட்டுதல்  ஆகியவற்றை இவை மிக அருமையாகச் சித்தரிக்கின்றன.
சமகாலத்திய பயன்பாடு
சமகால மேற்கத்திய உலகில், விருந்தோம்பல் என்பது இன்னமும் பாதுகாப்பு மற்றும் உயிர் காத்தல் ஆகியவை தொடர்பானவையாக இல்லாது, மாறாக, நடத்தை முறைமைகள் மற்றும் கேளிக்கை ஆகியன தொடர்பாகவே உள்ளன. இருப்பினும், விருந்தாளிகளை மதிப்பது, அவர்களின் தேவைகளைப் பூர்த்தி செய்வது, அவர்களைத் தமக்கு சமதையாக நடத்துவது போன்றவற்றை இன்னமும் அது ஈடுபடுத்துகிறது. அந்நியர்கள் மற்றும் அவர்களுக்கு எதிராக தமது நண்பர்கள் அல்லது குழுவில் உள்ளோர் ஆகியோருக்கு எந்த அளவு விருந்தோம்பல் காட்ட வேண்டும் என்பதில் கலாசாரம் மற்றும் துணைக் கலாசாரங்களுக்கு இடையில் வேறுபாடுகள் உள்ளன.
விருந்தோம்பல் சேவைத் தொழிற்துறை என்பது உணவகங்கள், சூதாட்டக் களங்கள், சுற்றுலா விடுதிகள் ஆகியவற்றை உட்படுத்தும். இவை வெளியாட்களுக்கு வசதிகள் மற்றும் வழி நடத்துதல்கள் ஆகியவற்றை வணிக உறவின் ஒரு பகுதியாக அளிக்கின்றன. ஹாஸ்பிடல், ஹாஸ்பைஸ் மற்றும் ஹாஸ்டல் என்னும் சொற்கள் அனைத்துமே விருந்தோம்பல் எனப் பொருள்படுவதான ஹாஸ்பிடாலிட்டி என்னும் சொல்லினின்றும் பெறப்பட்டவையே. இந்த நிறுவனங்கள் தனிப்பட்ட முறையில் கவனிப்பு அளிப்பதை இன்னும் கைக்கொண்டுள்ளன.
விருந்தோம்பலின் இத்தகைய பயன்பாட்டை ஆய்வதே விருந்தோம்பல் நெறிமுறைகள் என்பதாகும்.
விவிலிய மற்றும் மத்திய கிழக்கில்
மத்திய கிழக்குக் கலாசாரத்தில், தம்மிடையே வாழும் அந்நியர்கள் மற்றும் வெளிநாட்டிரை கவனித்துக் கொள்வதானது ஒரு கலாசார விதிமுறையாகவே கருதப்பட்டது. பல விவிலிய ஆணைகளிலும் உதாரணங்களிலும் இத்தகைய விதிமுறைகள் வெளியாகின்றன.
இதன் உச்சமான உதாரணம் விவிலியத்தின் ஆதி ஆகமத்தில் காணப்படுகிறது. தேவதைகளின் ஒரு குழுவினை லோத் விருந்தோம்புகிறார். (அச்சமயம் அவர்கள் மனிதர்கள் என்றே அவர் நினைத்திருக்கிறார்). கும்பல் ஒன்று அவர்களை வன்புணர்ச்சி செய்ய முயலும்போது, அவர்களுக்குப் பதிலாகத் தமது மகளிரை எடுத்துக் கொள்ளுமாறு அவர் வேண்டுகிறார். "இவர்களை ஒன்றும் செய்யாதீர்கள். அவர்கள் பாதுகாப்பு வேண்டி என் கூரையின் கீழ் வந்திருக்கின்றனர்." என அவர் கூறுகிறார். (ஆதி ஆகமம் 19:8, என்ஐவி)
விருந்தாளி மற்றும் புரவலர் ஆகிய இருவரின் கடப்பாடுகளுமே கண்டிப்பானவை. ஒரே கூரையின் கீழ் உப்பைத் தின்பதன் மூலம் இந்தப் பிணைப்பு உருவாகிறது. ஓர் அராபியப் புனைவின்படி, ஒரு வீட்டில் சீனி என எண்ணி உப்பைத் தின்று விட்ட திருடன் ஒருவன், அது உப்பு என்று அறிந்ததும் தான் திருடிய அனைத்தையும் அங்கேயே விட்டு விட்டுச் செல்கிறான்.
பண்டைய உலகு
பண்டைய கிரேக்கர்கள் மற்றும் ரோமர்களுக்கு, விருந்தோம்பல் என்பது ஒரு தெய்வீக நிலையாக இருந்தது. தனது விருந்தாளிகளின் தேவைகள் அனைத்தும் பூர்த்தியாகி விட்டனவா என்று உறுதி செய்து கொள்வது ஒரு புரவலனின் கடப்பாடாக இருந்தது. பண்டைய கிரேக்கச் சொல்லான எக்ஸெனியா (இதுவே இறைவன் இதில் ஈடுபடுகையில் தியோக்ஸெனியா என்னும் சொல்லானது) இவ்வாறு விருந்தாளி-நட்புச் சடங்கு உறவைச் சுட்டுவதாகும்.
பண்டைய உலகில் விருந்தோம்பல் எவ்வாறு மிகப் பெரும் இடம் பெற்றிருந்தது என்பதை பாசிஸ் மற்றும் ஃபிலோமின் கதை விவரிக்கிறது. இக்கதையில் பழங்காலத்தியக் கடவுளரான ஜீயஸ் மற்றும் ஹெர்மெஸ் ஆகியோர் ஃபிர்ஜியா நகரில் எளிய உழவர் போல வேடம் புனைந்து வருகின்றனர். இரவுக்கான உணவும் உறைவிடமும் தேடி அவர்கள் அலைகையில், பெரும்பாலும் மூடிய கதவுகளையே சந்திக்கின்றனர். இறுதியாக பாசிஸ் மற்றும் ஃபிலோமினின் இல்லத்தை அடைகின்றனர். தாங்கள் ஏழ்மையில் வாடியபோதும், இத்தம்பதி சிறந்த முறையில் விருந்தோம்புகின்றனர். தங்களிடம் இருக்கும் மிகக் குறைவான உணவை விருந்தினருக்கு அவர்கள் அளிக்கின்றனர். தங்களது விருந்தினர் உண்மையில் கடவுளர் என அறிகையில் தங்களது வீட்டைக் காக்கும் ஒரே வாத்தையும் வெட்டிப் படைப்பதற்கு முன்வருகின்றனர். இதற்கு வெகுமதியாக கடவுளர் அவர்களுக்கு வரம் ஒன்றை அளிக்கின்றனர். மேலும், விருந்தோம்பும் பண்பற்ற இதர நகர மக்களை வெள்ளத்தில் அமிழ்ந்து போகவிட்டு, இத்தம்பதியை மட்டும் காப்பாற்றுகின்றனர்.
செல்ட்டிக் நாகரிகங்களில் விருந்தோம்புதல்
விருந்தோம்பல் என்னும் பண்பு, குறிப்பாக பாதுகாப்பு அளிப்பது என்பதானது, செல்ட்டிக் நாகரிகத்தைச் சார்ந்த சமூகங்களில் மிகுந்த அளவில் மதிப்புற்றிருந்தது.
அடைக்கலம் கேட்டு வரும் ஒருவருக்கு புரவலரானவர் உண்டியும் உறைவிடமும் மட்டும் அன்றி தமது கவனிப்பில் இருக்கையில் அவருக்குத் தீங்கு ஏதும் நேராத வண்ணம் பாதுகாக்கவும் வேண்டும் என எதிர்பார்க்கப்பட்டது.
இந்தியாவில் விருந்தோம்புதல்
உலகின் மிகப் பழமையான நாகரிகங்களில் இந்திய நாகரிகமும் ஒன்று. தொன்மையான ஏனைய கலாசாரங்களைப் போலவே, விருந்தோம்பலையும் உள்ளிட்ட, பல அருமையன புனைவுகளை முறையில் இந்தியக் கலாசாரமும் கொண்டுள்ளது. மூடன் ஒருவன் அழையாத விருந்தாளியுடன் தனது சிறு உண்டியை மறுபேச்சின்றிப் பகிர்ந்து கொள்கையில், தன்னிடம் வந்த விருந்தாளி மாறுவேடம் பூண்ட இறைவன் என்பதைக் கண்டு கொள்கிறான். அவனது தாராள மனதிற்காகக் கடவுள் அவனுக்கு மிகுந்த செல்வமளிக்கிறார். பசியுடன் இருக்கும் எவரும் உண்பதற்காக பெண் ஒருத்தி தன்னிடம் இருக்கும் கிச்சடி அனைத்தையும் சமைத்து அளிக்கிறாள்... ஒரு நாள் அவளிடம் இருக்கும் உணவுப் பண்டங்கள் அனைத்தும் தீர்ந்து விடவே, இறுதியாக, பசியுடன் வரும் ஒருவனுக்கு தன் உணவையே அவள் அளிக்கையில், இறைவனிடம் இருந்து என்றும் குன்றாது நிறைந்தே இருக்கும் கிச்சடி கொண்ட பாத்திரம் ஒன்றைப் பெறுகிறாள். குழந்தைகளாகத் தாம் இருந்த காலம் தொட்டே இத்தகைய கதைகளைக் கேட்டு வளரும் பெரும்பாலான இந்தியர்கள், விருந்தாளியே ஆண்டவன் எனப் பொருள்படும் "அதிதி தேவோ பவ:" என்னும் தத்துவத்தில் நம்பிக்கை கொண்டுள்ளனர். இதிலிருந்தே இல்லத்திலும், சமூக நிகழ்வுகளிலும் விருந்தாளிகளின் பால் அன்புடனும் கருணையுடனும் நடந்து கொள்ளும் இந்திய அணுகு முறையானது உருவானது.
'''இந்தியா என்பதன் பொருள் 1947ஆம் ஆண்டின் பிரிவினைக்கு முந்தைய நவீன இந்தியா என்பதல்ல; இந்தியா பாகிஸ்தான் ஆகிய இரண்டும் ஒரே நாடாகத்தான் இருந்தன. எனவே, இந்தியக் கலாசாரம் எனக் கூறுகையில் அது இந்தியா மற்றும் பாகிஸ்தான் ஆகிய இரு நாடுகளையுமே குறிக்கிறது. '''
கலாசார மதிப்பு அல்லது விதிமுறை
சமூக ரீதியான தோற்றப்பாடாக அல்லது நிகழ்வாக விருந்தோம்பல் உள்ளமையைக் குறித்து அல்லது ஒரு கலாசார விதி அல்லது மதிப்பு என்பதாக அது உள்ளமையைக் குறித்து பல ஆராய்ச்சிக் கட்டுரைகளை வரைந்துள்ளனர். (பார்க்க: குறிப்புதவிகளில், விருந்தோம்பல் நெறிமுறைகள்)
மாறாத நிலை கொண்டு ஒரு ஒரே தன்மையிலான விருந்தோம்பலைச் சில பகுதிகள் வெளிப்படுத்துகின்றன.
விருந்தோம்பல் நெறி முறைகள்
"விருந்தோம்பல் நெறிமுறைகள்" என்னும் சொற்றொடரானது வேறுபட்ட ஆயினும் ஒன்றுக்கொன்று தொடர்புடைய இரு கல்விசார் துறைகளைக் குறிப்பதாக அமைகிறது: நெறிமுறைகள் என்பன செய்யப்பட்டவை எவை என்பதற்கும் அப்பாற்சென்று எவை செய்யப்பட வேண்டும் என உரைப்பவை. விருந்தோம்பல் சார்ந்த விடயங்களில் எவை செய்யப்பட வேண்டும் என உரைப்பவை விருந்தோம்பல் நெறிமுறைகள். வரலாற்றினூடே, பல்வேறு கலாசாரங்கள் மற்றும் மரபுகள் ஆகியவற்றில் விருந்தோம்பல் நடைமுறைகள், செயற்பாடுகள், மற்றும் உறவுகள் ஆகியவற்றின் நுண்ணிய பகுப்பாய்வின் மூலமாக விருந்தோம்பற் கோட்பாடுகள் மற்றும் விதிகளும் பெறப்படுகின்றன. இறுதியாக விருந்தோம்பற் கோட்பாடுகள், வர்த்தக மற்றும் வர்த்தகமல்லாத நிலைகளில் பயன்படுத்தப்படுகின்றன.
நடத்தையின் ஒரு பொது விதியாக, வரலாறு எங்கிலும், விருந்தோம்பல் என்பதனை, ஒரு சட்டமாக, ஒரு நெறிமுறையாக, ஒரு கொள்கையாக, கடமையாக, குறியீடாக, பண்பாகவே கருதப்பட்டு வந்துள்ளது. விருந்தாளிகள், புரவலர்கள், குடிமக்கள் மற்றும் அந்நியர்கள் ஆகியோருக்கு இடையிலான தெளிவற்ற உறவு நிலைகளைப் புரிந்து கொள்ளும் விதமாக இவை உருவாயின. பல்வேறு கலாசாரங்களிலும் பண்டைய காலம் தொட்டே பரவலாக இருந்து வந்திருப்பினும், விருந்தோம்பல் என்னும் கருத்துரு ஒழுக்கத் தத்துவ இயலாளர்களின் கவனத்தை மிகக் குறைந்த அளவே பெற்று வந்துள்ளது. நல்லது, தீயது, முறையானது மற்றும் தவறானது ஆகியவை தொடர்பான இதர நெறிக் கோட்பாடுகளிலேயே அவர்கள் தங்களது கவனத்தைக் குவிமையப்படுத்தி வந்துள்ளனர்.
இருப்பினும், தவிர்க்க இயலாத ஒழுக்கம்சார் அதிகாரமாக அல்லது ஒரு நெறிமுறைக் கண்ணோட்டமாக, ஏனைய பல நெறிமுறை நடத்தைகளுக்கும் இது முற்செல்வதாக அமைந்திருந்தது. பண்டைய மத்திய கிழக்குப் பகுதிகளிலும், கிரேக்கம், ரோமன் கலாசாரங்களிலும் விருந்தோம்பல் நெறிமுறை என்பது புரவலர் மற்றும் விருந்தாளி ஆகிய இருவரிடம் இருந்தும் குறிப்பிட்ட நடத்தை முறைகளை எதிர்பார்ப்பதாக இருந்தன. ஓர் எடுத்துக் காட்டு: தேவைப்பட்ட எவருக்கும் உண்டியும் உறைவிடமும் அளிப்பதை வீரப் பெருமகனார் பேராண்மைப் பண்பு என விளங்குவதாகக் கொண்டனர். தற்காலத்திய வர்த்தக விருந்தோம்பற் தொழிற் துறையிலும் இத்தகைய பொதுத் தர நிலைப்படுத்திய நடத்தைகள் நிலவி வருகின்றன. விருந்தோம்பல் என்பதன் பண்டைய கருத்துருக்களும் நடைமுறைகளும் இன்றைய நடைமுறை மற்றும் பொதுத் தரநிலைகளை அறிவிப்பதாக உள்ளன.
நடைமுறையில் உள்ள விருந்தோம்புதல் நெறிமுறைகள்
வணிக விருந்தோம்பல் அமைப்பில் நெறிமுறைகள் செயல்முறையாக்கம் செய்த நெறிமுறைகள் என்பது நெறிமுறை சார் கோட்பாடுகள் மற்றும் தீர்ப்புகள் ஆகியவற்றை ஆராய்ச்சியாளர்கள் தமது பயன்பாட்டில் அமைக்கும் முறைமை சார்ந்த கிளையாகும்.
பயன்பாட்டு நெறிமுறை என்பதிலும் பல கிளைகள் உள்ளன: வணிக நெறிமுறைகள், தொழில் நெறிமுறைகள், மருத்துவ நெறிமுறைகள், கல்விசார் நெறிமுறைகள், சுற்றுச் சூழல் நெறிமுறைகள் என்பன போன்று பல உள்ளன.
விருந்தோம்பல் நெறிமுறை என்பது இத்தகைய பயன்பாட்டு நெறிமுறையின் ஒரு பிரிவாகும். நடைமுறையில், பயன்பாட்டு நெறிமுறைகளின் வேறு பல பிரிவுகளையும் இது இணைத்துக் கொள்கிறது. வர்த்தக நெறிமுறைகள், சுற்றுச் சூழல் நெறிமுறைகள், தொழில்முறை நெறிமுறைகள் மேலும் பலவற்றையும் எடுத்துக்காட்டாகக் கூறலாம். உதாரணமாக, பகுதி சார்ந்த விருந்தோம்பல் துறை ஒன்று சிறப்பாகச் செயல்படுகையில், நெறிமுறை சார்ந்த குழப்பங்கள் பல உருவாகின்றன: தொழில் முறை நடவடிக்கைளின் பலனாக சுற்றுச் சூழல் என்னவாகும்? புரவலர் சமூகத்தின் நிலை என்னவாகும்? பகுதி சார்ந்த பொருளாதரத்தின் நிலை என்னவாகும்? தங்களது பகுதி சார்ந்த சமூகத்தின் மீது குடிமக்களின் மனப்போக்கு மற்றும் வெளி நபர்கள், சுற்றுலாப் பயணிகள் மற்றும் விருந்தாளிகளின் மீதான அவர்களது மனப்போக்கு ஆகியவை எவ்வாறு இருக்கும்? செயற்பாட்டு நெறிமுறையாக உள்ள விருந்தோம்பல் நெறிமுறைகள் இத்தகைய வினாக்களைத் தொடுக்கலாம்.
விருந்தோம்பல் மற்றும் சுற்றுலா ஆகிய இரண்டும் இணைந்து உலகின் மிகப் பெரும் தொழில் துறையினை உருவாக்குவதால், சிறப்பான மற்றும் மோசமான நடத்தை ஆகிய இரண்டிற்குமே வாய்ப்புகள் மிகுதியாக உள்ளன. இதைப் போல விருந்தோம்பல் மற்றும் சுற்றுலாத் துறை செயற்பாட்டாளர்கள் முறையான அல்லது தவறான செயல் முறைகளில் ஈடுபடுவதற்கும் அநேக வாய்ப்புகள் உள்ளன. பணியாளர் கையேடுகள், (நேரடியாகவோ அல்லது மறைமுகமாகவோ) பொதுத்தர நிலைப்படுத்தப்பட்ட தொழில் முறை நடத்தைக் கோட்பாடுகள் போன்று பல வழிகள் மூலமாக இத்தொழில்களில் நெறிமுறைகள் வழி நடத்தப்படலாம்.
உலக சுற்றுலா நிறுவனம் (World Tourism Organization) இத்தொழிலுக்கான நெறிமுறைக் கோட்பாடு ஒன்றினை முன்வைத்துள்ளது. இருப்பினும், உலகளாவியதான செல்லுமை கொண்டதாக விருந்தோம்பல் துறைக்கான கோட்பாடுகள் ஏதும் தற்போது இல்லை. அண்மையில், வர்த்தகப் பின்னணியில் நெறிமுறைகள் பற்றி பல கல்விசார் புத்தகங்கள் பிரசுரமாகி உள்ளன. இவையே விருந்தோம்பல் தொடர்பான படிப்புகளில் பயன்படுகின்றன.
புற இணைப்புகள்
பகுப்பு:உணவு வணிக நிறுவனங்கள் பகுப்பு:பண்பாடு பகுப்பு:கூகுள் தமிழாக்கம்-மனித பழக்க வழக்கங்கள்
தலாய்
தலாய் (Talai) என்பது இந்தியாவின் இமாச்சலப்பிரதேசத்தில் இருக்கும் பிலாசுபூர் மாவட்டத்திலுள்ள ஒரு பேரூராட்சி ஆகும்.
மக்கள் தொகையியல்
2001 ஆம் ஆண்டின் இந்திய மக்கள் தொகைக் கணக்கெடுப்பின்படி தலாய் நகரத்தின் மக்கள்தொகை 2010  நபர்கள் ஆகும். இம்மக்கள்தொகையில் 53% நபர்கள் ஆண்கள் மற்றும் 47% நபர்கள் பெண்களாவர். இக்கிராமத்தின் எழுத்தறிவு சதவீதம் 71% ஆகும். நாட்டின் சராசரி தேசிய எழுத்தறிவு சதவீதமான 59.5% என்பதைவிட இது அதிகமாலும். எழுத்தறிவு பெற்றவர்களில் 75% நபர்கள் ஆண்கள் மற்றும் 68% நபர்கள் பெண்களாவர். 15% நபர்கள் 6 வயதுக்கு குறைவானவர்களாக உள்ளனர். பாபா பாலாக் நாத் தெய்வத்திற்காக அர்ப்பணிக்கப்பட்ட மூன்று கோயில்கள் இங்கு உள்ளன. நான்கு பள்ளிகள், மூன்று மருத்துவமனைகளில், ஒரு காவல் நிலையம், ஒரு கிரிக்கெட் மைதானத்தில் (கட்டுமானத்தின் கீழ்), இரண்டு வங்கிகள் மற்றும் ஒரு தானியங்கி பணம் வழங்கு இயந்திரம் முதலியவை உள்ளன. இங்கு பேருந்து நிறுத்தம் இல்லை என்றாலும், நகரத்தில் ஒரு டசன் சிறிய உணவகங்கள் மற்றும் 100 க்கும் மேற்பட்ட கடைகளுடன் இணைந்துள்ளன.
கோ. வன்மீகநாதன்
'''கோ. வன்மீகநாதன்''' (Van̲mīkanātan̲, Kō) என்பவர் தமிழ்நாட்டைச் சேர்ந்த இந்திய அரசு அலுவலர், மொழிபெயர்பாளர், எழுத்தாளர் ஆவார். இவர் தமிழ்நாட்டின் திருச்சிராப்பள்ளி மாவட்டம், தென்னூரைச் சேர்ந்தவர். இளங்கலை வரலாறு பட்டதாரி ஆவார். இரண்டாம் உலகப்போரின் போது ஆற்றிய சேவைக்காக ராவ் சாகிப் இவருக்கு பட்டம் வழங்கபட்டது.
தொழில்
இவர் வடமேற்கு இரயில்வேயில் கணக்கர் என்ற நிலையில் இருந்து, மைய அரசின் தலைமை செயலகத்தில் துணைச் செயலர், காதி கிராம கைத்தொழில் இணையத்தின் செயலர் போன்ற பதவிகளுக்கு உயர்ந்தார்.
தொன்னை
தொன்னை என்பது இலையினால் செய்யப்படும் உணவுக் கலன். பனை ஓலை, தென்னை ஓலை, வாழை இலை, பூவசர இலை ஆகியவற்றிலும் தொன்னை செய்யப்படும். உழவர்கள் உணவு உண்ணவும், கோயில்களில் பிரசாதம் வழங்கவும் தொன்னை பயன்படுகிறது. தாமரை இலையில் செய்த தொன்னையில் பூக்களைக் கட்டி விற்பர். தொன்னை தட்டை வடிவிலோ, கிண்ண வடிவிலோ இருக்கும். ஈர்க்குச்சிகளைக் கொண்டு, இலைகளைச் சேர்த்து தைப்பர்.
இலக்கியத்தில் தொன்னை
பாரதிதாசன் தனது உலக ஒற்றுமை என்னும் பாடலில் “தனது நாட்டுச் சுதந்தரத்தால் பிறநாட்டைத் துன்புறுத்துவோரின் உள்ளம் தொன்னை உள்ளம்” என்று கூறுகிறார்.
'''தொன்னையுள்ளம் ஒன்றுண்டு தனது நாட்டுச் சுதந்தரத்தால் பிறநாட்டைத் துன்புறுத்தல்!'''
பகுப்பு:தமிழர் பண்பாடு பகுப்பு:இந்து சமய வழிபாட்டுப் பொருட்கள்
டைரோசின்
டைரோசின் (Tyrosine) [குறுக்கம்: Tyr (அ) Y] என்னும் அமினோ அமிலம் ஒரு ஆல்ஃபா- அமினோ அமிலமாகும். இதனுடைய வாய்பாடு: C9H11NO3. இது ஒரு அத்தியாவசியமற்ற அமினோ அமிலமாகும். டைரோசின் சாதாரணமாக, நாம் உட்கொள்ளும் புரதங்களில் உள்ள பினைல்அலனின் என்னும் அத்தியாவசிய அமினோ அமிலத்திலிருந்து மாற்றப்படக்கூடியது. இதன் குறிமுறையன்கள்: UAC மற்றும் UAU. நீர்தவிர்க்கும் டைரோசின் அமினோ அமிலமானது ஒரு மின் முனையுள்ள அமினோ அமிலமாகும். டைரோசின் என்ற சொல் கிரேக்க மொழியில் உள்ள "டைரி" (பொருள்: பாலாடைக்கட்டி) என்னும் சொல்லில் இருந்து தோன்றியது.
மேற்கோள்கள்
பகுப்பு:அமினோ அமிலங்கள்
விட்டலபுரம், திருவையாறு வட்டம்
விட்டலபுரம் என்பது இந்தியாவின் தமிழ்நாடு மாநிலத்தில் அமைந்துள்ள தஞ்சாவூர் மாவட்டத்தின் திருவையாறு வட்டத்திற்கு உட்பட்ட ஊர்.
அரசியல்
இது பாராளுமன்றத் தேர்தலுக்கு தஞ்சாவூர் மக்களவைத் தொகுதியிலும், தமிழக சட்டமன்றத் தேர்தலுக்கு திருவையாறு சட்டமன்றத் தொகுதியிலும் சேர்க்கப்பட்டுள்ளது.
ஆதாரங்கள்
பகுப்பு:தஞ்சாவூர் மாவட்டத்திலுள்ள கிராமங்கள்
நாணய நூதனசாலை, கொழும்பு
நாணய நூதனசாலை, கொழும்பு அல்லது நாணய அருங்காட்சியகம், கொழும்பு (Currency museum, Colombo) என்பது இலங்கையில் அமைந்துள்ள ஒரேயொரு நாணய அருங்காட்சியகம் ஆகும். இது கொழும்பின் புறக்கோட்டையில் அமைந்துள்ள இலங்கை மத்திய வங்கியில் தலைமைக் காரியாலயத்தில் அமைந்துள்ளது. கி.மு. 3 ஆம் ஆண்டிற்குப் பின்னர் புழக்கத்தில் இருந்த நாணயக்குற்றிகள் தொடக்கம் நவீன காலத்தில் புழக்கத்திலுள்ள நாணயக்குற்றிகள் மற்றும் நாணயத்தாள்கள் வரை இங்கு காட்சிப்படுத்தப்பட்டுள்ளன. அனுராதபுர யுகத்திலும், பொலன்னறுவை தொடக்கம் கோட்டை யுகத்திலும் காலனித்துவ காலத்திலும் பயன்படுத்திய நாணயங்களை இங்கு காணலாம். வெளிநாட்டு நாணயத்தாள்களும் இங்கு காட்சிப்படுத்தப்பட்டுள்ளன.
திறக்கும் நேரம்
இவ்வருங்காட்சியகத்தினுள் உள்நுழைவதற்கு பிரத்தியேகக் கட்டணங்கள் எதுவும் இல்லை. வாரநாட்களில் திங்கள் முதல் சனிக்கிழமை வரை காலை 9.00 மணி தொடக்கம் மாலை 5.00 மணி வரை இவ்வருங்காட்சியகம் திறந்திருக்கும். பொதுசன விடுமுறைகளிலும் வங்கி விடுமுறைகளிலும் இவருங்காட்சியகம் திறக்கப்படமாட்டாது.
வெளி இணைப்புக்கள்
பகுப்பு:இலங்கையின் அருங்காட்சியகங்கள் பகுப்பு:கொழும்பு மாவட்டம்
அகிலாண்டபுரம் அகிலாண்டேஸ்வரியம்மன் கோயில்
அகிலாண்டபுரம் அகிலாண்டேஸ்வரியம்மன் கோயில் தமிழ்நாட்டில் தூத்துக்குடி மாவட்டம், அகிலாண்டபுரம் என்னும் ஊரில் அமைந்துள்ள அம்மன் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் ஒருகாலப் பூசை நடக்கின்றது.
மேற்கோள்கள்
பகுப்பு:தூத்துக்குடி மாவட்டத்திலுள்ள அம்மன் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
அனுமந்தபுரம்
அனுமந்தபுரம் ( Hanumanthapuram ) என்பது தமிழ்நாட்டின், கிருஷ்ணகிரி மாவட்டம், தேன்கனிக்கோட்டை வட்டம், கெலமங்கலம் ஊராட்சி ஒன்றியத்துக்கு உட்பட்ட  ஒரு  வருவாய் கிராமம்  ஆகும். இந்த ஊர் மாவட்டத் தலைநகரான கிருட்டிணகிரியில் இருந்து 45  கி.மீ. தொலைவிலும், மாநிலத் தலைநகரான சென்னையில் இருந்து 308 கி.மீ. தொலைவில் உள்ளது. அருகில் உள்ள வானூர்தி நிலையம் பெங்களூர் பன்னாட்டு வானூர்தி நிலையம் ஆகும். இந்த ஊரில் தொடர் வண்டி நிலையம் கிடையாது. அருகில் உள்ள தொடர்வண்டி நிலையம் கெலமங்கலம் தொடர்வண்டி நிலையம் ஆகும்.
மக்கள் வகைப்பாடு
2011 மக்கள் தொகை கணக்கெடுப்பின்படி, இந்த கிராமத்தில் 1125 வீடுகளும், மக்கள் தொகையானது  5241  ஆக உள்ளது. இதில் பெண்கள் விகிதம் 48.3% என்றும், மொத்த எழுத்தறிவு விகிதம் 50.9% ஆகும், இதில் பெண்களின் எழுத்தறிவு விகிதமானது 20.8% என்று உள்ளது.
குறிப்பு
பகுப்பு:கிருஷ்ணகிரி மாவட்டத்திலுள்ள கிராமங்கள்
சீனத் தமிழர்
சீனத் தமிழர் என்போர் தமிழ்ப் பின்புலத்தைக் கொண்டு சீனாவில் வாழும் தமிழர்களாவர். இவர்களில் அதிகமானோர் தமிழ்நாட்டில் இருந்து சீனா சென்றவர்களாவர். இவர்கள் பணியின் நிமித்தம் சென்று அங்கேயே குடியேறியவர்களாவர். சீனாவில் அரசியல் புகலிடக் கோரிக்கையாளர்களுக்கு குடியுரிமை வழங்கும் சட்டம் இல்லையென்பதால் ஏனைய நாடுகளில் புகலிடம் பெற்றது போன்று சீனாவில் இலங்கைத் தமிழர் எவரும் புகலிடம் பெற்றவர் இல்லை என்பது குறிப்பிடத்தக்கது. தொழில் வாய்ப்பின் அடிப்படையில் சென்றோர் சிலர் மட்டுமே உள்ளனர்.
சீனாவில் தமிழ் மொழி
சீனாவில் வாழும் தமிழர்களின் முன்னெடுப்பால் சீன வானொலியில் தமிழ் மொழி ஒலிப்பரப்பு 50 ஆண்டுகளுக்கும் மேலாக இயங்கிவருகிறது. தமிழ் வழி சீனம் கற்பித்தல், இணைய வழி செய்திகளை வழங்குதல் எனும் முன்னெடுப்புகளும் காணப்படுகின்றன. தமிழ் மொழியைக் கற்று, சூ சுவெங் வா எனும் தனது பெயரை கலையரசி என தமிழாக மாற்றிக்கொண்டு சீனத் தமிழ் வானொலியில் தமிழ் ஒலிப்பாளராக பணியாற்றும் சீனப் பெண் ஒருவரும் உள்ளார். தமிழருக்கும் சீனருக்கும் உள்ள நெருக்கத்தினால் சீனர்களில் சிலர் தமிழ் மொழியைக் கற்று பேசவும், தமிழ்ப் பாடல்கள் பாடவும், பாடல்களுக்கு ஆடவும் கூட செய்கின்றனர்.
வாழும் இடங்கள்
சீனாவில் வாழும் தமிழர்கள் அநேகமானோர் சீனாவின் தலைநகரான பீஜிங் பகுதியில் வசிக்கின்றனர். அதனைத் தவிர்ந்து ஹொங்கொங்கிற்கு அண்மித்த சீன மாநிலமான, குவாந்தோங் மாநிலத்தின் சென்ஞேன் பகுதிகளில் வசிக்கின்றனர். இங்கு ஈழத் தமிழர்கள் சிலரும் வசிக்கின்றனர்.
சீனா ஹொங்கொங் தரைவழி போக்குவரத்து
சென்ஞேன் நிலப்பரப்பின் எல்லை நகரங்களான லோ வூ மற்றும் லொக் மா சாவ் ஆகிய இரண்டு இடங்களுக்கு ஹொங்கொங்கில் இருந்து எம்டிஆர் அதிவேக தொடருந்து சேவையூடாக 45 நிமிடங்களில் சென்றடையக்கூடிய தரைவழி போக்குவரத்து வசதி உள்ளது. எனவே சீனாவில் சென்ஞேன் பகுதிகளில் வசிக்கும் தமிழர்கள் அடிக்கடி ஹொங்கொங் வந்து செல்வதும், ஹொங்கொங் தமிழர்கள் சென்ஞேன் சென்று வருவதும் சாதாரண விடயங்களாகும். இந்தியா, இலங்கை வணிகர்கள் ஹொங்கொங் வழிமாற்று வீசாவுடனோ அல்லது ஹொங்கொங் வந்து, ஹொங்கொங்கில் சீனா வீசா பெற்றோ தமது வணிகத்திற்காக சென்ஞேன் செல்வது வாடிக்கையான நிகழ்வுகளாகும். ஹொங்கொங்கை விட சீனாவில் பொருட்களின் விலை பன்மடங்கு மலிவாக இருப்பதே ஹொங்கொங் தமிழர் சென்ஞேன் நகருக்கு அடிக்கடி பயனம் மேற்கொள்வதற்கான காரணியாகும்.
மேற்கோள்கள்
பகுப்பு:சீனா
சிந்தனூரு சட்டமன்றத் தொகுதி
சிந்தனூரு சட்டமன்றத் தொகுதி (Sindhanur Assembly constituency) இந்தியாவின் கர்நாடக மாநிலத்திலுள்ள 224 சட்டமன்றத் தொகுதிகளுள் ஒன்றாகும். இது ராயசூரு மாவட்டத்தில் உள்ளது. கொப்பள் மக்களவைத் தொகுதியில் அடங்கும் 8 சட்டமன்றத் தொகுதிகளுள் இதுவும் ஒன்று. இத்தொகுதியின் எண் 58 ஆகும்.
மேற்கோள்கள்
பகுப்பு:கர்நாடக சட்டமன்றத் தொகுதிகள் பகுப்பு:ராய்ச்சூர் மாவட்டம்
செல் பிரிதல்
பொதுவாக மைடோசிஸிஸ் செல் பிரிதலின்போது  போது, க்ரோமடிட்ஸ் இரண்டும் இரு சேய்  செல்கள் என பிரிக்கப்படுகின்றன. குன்றல் செல் பிரிதலின்போது  ஒரு டிப்ளோயிட் செல்கள் (2N) குரோமோசோம்கள்  ஒரு முறை ஒரு டி.என்.ஏ இரட்டிப்பாகிறது. நான்கு ஏப்ளோயிட் செல்கள் (1N), உயிரணு செல்கள் ஆகியவற்றை உருவாக்குவதற்கு இரண்டு சுற்று உயிரணுப் பிரிவுகளுக்குள் செல்கின்றன. இது அதிகமான நிறமூர்த்தங்கள் டி.என்.ஏவின் மறுசீரமைப்பை ஊக்குவிக்கும். புற்றுநோயில், மயோடிக் ஒத்திசை குரோமோசோம்கள் உள்ளன. குன்றல் செல் பிரிதலின்போது, ஒத்திசை குரோமோசோம் ஒரு புள்ளியில் சேர்கிறது. இதற்கு கயாஸ்மேட்டா என்று பெயர். கயாஸ்மேட்டா  ஒத்திசை குரோமோசோம்கள் டிஎன்ஏ வை ஒன்றுக்கொன்று பரிமாறிக்கொள்கின்றன. இதற்கு குறுக்கெதிர் மாற்றம் என்று பெயர். மைடாஸிஸ் செல் பிரிதலின் போது 2N டிப்ளாய்டு செல் 1குன்றல் செல் பிரிதலுக்கு உட்படுன்போது இரு சுழற்சியின் அடிப்படியில் குரோமோசோம்கள் எண்ணிக்கைகள் 2 N டிப்ளைடு செல்கள் குறைக்கப்பட்டு 4ஆப்ளைடு செல்கள் உருவாகிறது.
மேற்கோள்கள்
பகுப்பு:உயிரணுவியல்
அதிதி ராவ் ஹைதாரி
அதிதி ராவ் ஹைதாரி (Aditi Rao Hydari (பிறப்பு: அக்டோபர் 28, 1986) என்பவர் இந்திய நடிகை, பாடகர் ஆவார். இவர் இந்தி மற்றும் தமிழ் திரைப்படங்களில் பெரும்பான்மையாக நடித்துள்ளார். இவர் ஐதராபாத்து (இந்தியாவில்) புகழ்பெற்ற குடும்பத்தில் பிறந்தார். இவர் இரண்டு அரச வம்சாவளியைச் சேர்ந்தவர். அக்பர் ஹைதாரி மற்றும் ஜே. ராமேஷ்வர் ராவினுடைய பெயர்த்தி ஆவார். இவரின் முதல் திரைப்படம் 2007 ஆம் ஆண்டில் தமிழில் வெளிவந்த சிருங்காரம் எனும் திரைப்படம் ஆகும். இந்தப் படத்தில் தேவதாசி  கதாபாத்திரத்தில் நடித்தார். இது விமர்சகர்களிடையே இவருக்கு நல்ல வரவேற்பைப் பெற்றுத் தந்தது.
தனிப்பட்ட வாழ்க்கை
அதிதி ராவ் ஹைதாரி அக்டோபர் 28, இல் ஐதராபாத்து (இந்தியாவில்) பிறந்தார். இவரின் தந்தை ஈசான் ஹைதாரி, தாய் வித்யா ராவ் மரபார்ந்த பாடல் பாடுவதில் புகழ்பெற்றவர் ஆவார். இவர் தும்ரி மற்றும் தாத்ரா போன்ற பாடல்களைப் பாடியதன் மூலம் பிரபலமடைந்தார். இவருடைய தந்தை 2013 இல் இறந்தார். இவர் ஒரு முஸ்லிம், இவரது தாயார் பிறப்பால் ஒரு இந்து சமயத்தைச் சார்ந்தவர். இவர் ஐதராபாத்து- கொங்கண் மண்டலம் பண்பாட்டைச் சேர்ந்தவர்.
இவர் இரண்டு அரச வம்சாவளியைச் சேர்ந்தவர். . ஐதராபாத்து (இந்தியாவின்) முன்னாள் பிரதமர் அக்பர் ஹைதாரியின் பெயர்த்தி மற்றும் அசாம் மாநிலத்தின் முன்னாள் ஆளுநர் சலே அக்பர் ஹைதாரியின் உடன் பிறந்தவரின் மகள் ஆவார். அதிதி ராவின் தாய்வழிப் பெற்றோர்களின் பெற்றோர்கள் ராஜா ஜே ராமேஷ்வர் ராவ் ஆவார். இவர் தெலுங்கானா மாநிலத்தில் உள்ள வணபர்தி மாவட்டத்தின் மேலாண்மைக்குழுத் தலைவராக இருந்தவர். ஆமிர் கான் மனைவி கிரண் ராவ் இவருடைய உறவினர் ஆவார்.
2018
மணிரத்னம் இயக்கத்தில் சிலம்பரசன், விஜய் சேதுபதி ஆகியோர் நடிக்கும் செக்கச்சிவந்த வானம் என்னும் திரைப்படத்தில் நடித்துள்ளார். பத்மாவத் எனும் நல்ல வரவேற்பைப் பெற்ற திரைப்படத்தில் மெஹ்ருனிசா கதாபாத்திரத்தில் நடித்தார். தாஸ் தேவ் எனும் இந்திப் படத்தில் சந்தினி எனும் கதாபாத்திரத்தில் தற்போது நடித்துக் கொண்டிருக்கிறார்.
அமே குராசியா
அமே குராசியா (Amay Khurasiya, பிறப்பு: மே 18 1972, இந்தியத் துடுப்பாட்டக்காரர்). இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் ஒருநாள் பன்னாட்டுத் துடுப்பாட்டப் போட்டிகள் 12 கலந்து கொண்டுள்ளார். இவர் 1999 இந்தியாஅணிக்காக ஒருநாள் பன்னாட்டுத் துடுப்பாட்ட அணியினைப் பிரதிநிதித்துவப் படுத்தியுள்ளார்.
அதிதி ராவ் ஹைதாரி
2017
காற்று வெளியிடை எனும் தமிழ் திரைப்படத்தில் லீலா ஆபிரஹாம் எனும் மருத்துவர் வேடத்தில் நடித்தார். பூமி எனும் இந்தி மொழித் திரைப்படத்தில் பூமி எனும் கதாபாத்திரத்தில் நடித்தார்.
அமே குராசியா
பகுப்பு:இந்தியத் துடுப்பாட்டக்காரர்கள் பகுப்பு:1972 பிறப்புகள் பகுப்பு:வாழும் நபர்கள்
அதிதி ராவ் ஹைதாரி
2016
இந்த ஆண்டில் இந்தித் திரைப்படங்களில் மட்டுமே நடித்தார். வசிர் எனும் திரைப்படத்தில் ருஹானா அலி கதாபாத்திரத்தில் நடித்தார். தெ லெஜன்ட் ஆஃப் மைக்கேல் மிஷ்ரா எனும் படத்தில் வர்சாலி சுக்லா கதாபாத்திரத்தில் நடித்தார்.
வெளியிணைப்புகள்
பகுப்பு:1986 பிறப்புகள் பகுப்பு:வாழும் நபர்கள் பகுப்பு:தமிழ்த் திரைப்பட நடிகைகள் பகுப்பு:இந்தித் திரைப்பட நடிகைகள் பகுப்பு:தெலங்காணா நபர்கள் பகுப்பு:மலையாளத் திரைப்பட நடிகைகள்
ஜாவளி
ஜாவளி (javali, jhāwli) என்பது நாட்டிய இசைக்குப் பயன்படுத்தப்படும் இசை வடிவம் ஆகும். சிருங்கார சாகித்தியத்தை உடையவையாதலால் சிற்றின்ப உணர்ச்சியைத் தூண்டக் கூடிய வகையில் அமைந்திருக்கும். கேட்டவுடனேயே மனதைக் கவரும் இசையில் அமைந்திருப்பதால் யாவராலும் விரும்பப்படுகின்றது.
அமைப்பு
ஜாவளிகளின் அமைப்பு விறுவிறுப்புள்ளதாக அமைந்திருக்கும். பச்சை சிருங்காரத்தை நாயகன், நாயகி, சகி பாவத்தை வெளிப்படுத்தும் ரீதியில் 19ம் நூற்றாண்டில் தோன்றிய உருப்படிகளே ஜாவளிகள். இது நாட்டிய இசையில் உபயோகிக்கப்படுகின்றது. இதன் அமைப்பானது உற்சாகம் ஊட்டக்கூடியதாகவும் சுலபமானதாகவும் இருக்கும். இதன் நடை சாதாரணமாக மத்திம காலத்தில் அமைந்திருக்கும்.
ஜாவளிகளின் கானக்கிரமம் கிருதியைப் போன்றது. பேச்சு வழக்கமுள்ள மொழியிலேயே இவை இயற்றப்பட்டுள்ளன. தாதுக்கள் சாதாரணமாக மத்திம கால நடையில் இருக்கும்.
அம்சங்கள்
சில ஜாவளிகள் சங்கதிகளுடன் காணப்படுகின்றன. இந்துஸ்தானி இசையில் உள்ள கஜல் என்னும் உருப்படி ஜாவளியைப் போன்றதே ஆகும். தெலுங்கு, கன்னடம், முதலிய மொழிகளில் ஜாவளிகள் உள்ளன. ஜாவளியானது பல்லவி, அனுபல்லவி, சரணம் முதலிய அங்கங்களைப் பெற்றுள்ளது.சில ஜாவளிகள் அனுபல்லவி இல்லாமலும் இருக்கின்றன. சாதாரண இராகங்களிலும் ஜாவளிகள் அமைந்துள்ளன எனினும் தேசிய இராகங்களிலும் கவர்ச்சிகரமாக ஜாவளிகள் அமைந்துள்ளன.
ஜாவளிகளை இயற்றியோர்
பகுப்பு:உருப்படிகள் பகுப்பு:பரதநாட்டிய உருப்படிகள்
பேராதனைப் பல்கலைக்கழகம்
பேராதனைப் பல்கலைக் கழகம், இலங்கையின் முதற்தரப் பல்கலைக்கழகங்களில் ஒன்றாகும். இலங்கையின் கடைசி இராசதானியின் தலைநகராக விளங்கிய கண்டி நகருக்கு அண்மையில், பேராதனை என்னும் இடத்தில் இப்பல்கலைக்கழகம் அமைந்துள்ளது. இலங்கையின் முதல் பல்கலைக்கழகத்தின் இன்றைய வாரிசாக விளங்குவதும் இதுவே. பல்கலைக்கழகத்திற்கான நிதி பல்கலைக்கழக மானியங்கள் ஆணைக்குழுவால் (UGC) வழங்கப்படுகின்றது.
அமைவிடம்
இப்பல்கலைக்கழகம் இலங்கையின் தலைநகரான கொழும்பில் இருந்து 110 கிலோமீட்டர் தூரத்திலும், கண்டி நகருக்குச் சுமார் 8 கிமீ. தொலைவிலும் அமைந்துள்ளது. இப்பல்கலைக்கழகம் அமைந்துள்ள பேராதனை இயற்கை அழகு நிறைந்த ஒரு பகுதியாகும். இலங்கையின் சுற்றுலா முக்கியத்துவம் உடையதாக விளங்கும் பேராதனை தாவரவியற் பூங்காவும் இங்கு அமைந்துள்ளது. இப்பல்கலைக்கழகமானது ஹந்தானை மலையை அண்டிய தாழ்வான பகுதியில் அவ்வியற்கைச் சூழலுடன் இணைந்தவாறு இருக்கின்றது. இலங்கையின் மத்திய மலைநாட்டின் நடுப்பகுதியில் அமைந்துள்ளது. இலங்கையின் சிறந்த எழுத்தாளரான பேராசிரியர் எதிரிவீர சரச்சந்திர போன்றவர்களின் நினைவுகளைத் தாங்கிய நினைவுச் சின்னமாகவும் இது விளங்குகின்றது.
வரலாறு
இலங்கையின் முதலாவது பல்கலைக்கழகம், இலங்கைப் பல்கலைக்கழகம் (University of Ceylon) என்ற பெயரில் 1942 ஆம் ஆண்டு ஜூலை மாதம் முதலாம் திகதி கொழும்பில் ஆரம்பித்து வைக்கப்பட்டது. பத்து ஆண்டுகளுக்குப் பின்னர் 1952 ஆகஸ்ட் 6 ஆம் நாள், இலங்கைப் பல்கலைக்கழகம் பேராதனைக்கு இடம் மாறியது. அன்றிலிருந்து 1972 வரை இது இலங்கைப் பல்கலைக்கழகம், பேராதனை (University of Ceylon, Peradeniya) என அழைக்கப்பட்டு வந்தது. 1972 இல், இலங்கையிலிருந்த அனைத்துப் பல்கலைக்கழகங்களும் இலங்கைப் பல்கலைக்கழகம் (University of Sri Lanka) என்ற ஒரே அமைப்பின் கீழ்க் கொண்டுவரப்பட்டபோது, இது இலங்கைப் பல்கலைக்கழகம், பேராதனை வளாகம் (University of Sri Lanka – Peradeniya Campus) எனப் பெயர் மாற்றம் செய்யப்பட்டது. 1978 ஆம் ஆண்டு பல பகுதிகளிலும் அமைந்திருந்த இலங்கைப் பல்கலைக்கழகத்தின் வளாகங்கள் தனித்தனியான பல்கலைக்கழகங்கள் ஆனபோது, இது பேராதனைப் பல்கலைக்கழகம் என்ற பெயரைப் பெற்றது.
பீடங்கள்
இங்கே விவசாய பீடம், கலைப் பீடம், பல்மருத்துவப் பீடம், பொறியியல் பீடம், மருத்துவப் பீடம், விஞ்ஞான பீடம், என்பவற்றுடன் கால்நடை மருத்துவமும், கால்நடை அறிவியலும் இணைந்த ஒரு பீடமும் உள்ளன.
வெளியிணைப்புகள்
பகுப்பு:இலங்கையின் பல்கலைக்கழகங்கள் பகுப்பு:இலங்கையில் தமிழ்மொழிப் பட்டப்படிப்பு உள்ள பல்கலைக்கழகங்கள்
ஈஜிப்டோசோரஸ்
இவற்றையும் பார்க்கவும்
பகுப்பு:தொன்மாக்கள்
ஜாக் போஸ்டன்
ஜாக் போஸ்டன் (ஜனவரி 17, 1989) ஒரு ஆஸ்திரேலிய முன்னாள் தொழில்முறை ரக்பி லீக் கால்பந்து வீரர் ஆவார். செயின்ட் ஜார்ஜ் இல்லவாரா டிராகன்ஸ் மற்றும் சிட்னி ரூஸ்டர்ஸ் ஆகியோருக்கான முன்னணி- அல்லது இரண்டாம் வரிசையுடன் அவர் தேசிய ரக்பி லீக்கில் விளையாடினார்.
சிட்னியில் பிறந்தவர், போஸ்டன் முதலில் க்ரோனல்லா-காரிங்ஹா ஜூனியர் ஆவார். 2011 ஆம் ஆண்டு NRL பருவத்தில் 9 வது வயதில் அவர் செயிண்ட் ஜார்ஜ்-இல்லவாரா டிராகன்ஸுக்கு தனது தேசிய ரக்பி லீக் அறிமுகமானார்.
2011 ஆம் ஆண்டு பருவத்தின் இறுதியில் நியூக்கேசல் நைட்ஸ் பயிற்சியாளராக வெய்ன் பென்னெட்டைப் பின்பற்றி ஆரம்பிக்கப்பட்ட பின்னர், அவர் 2012 ஆம் ஆண்டில் சிட்னி ரூஸ்டர்ஸுடன் ஒரு இரண்டு ஆண்டு ஒப்பந்தத்தை ஆரம்பித்தார்.
References
பகுப்பு:1989 பிறப்புகள் பகுப்பு:ஆத்திரேலிய விளையாட்டு வீரர்கள்
பெரிய முத்தூர் வீரதேவதை சுவாமி கோயில்
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. வழக்கு நிலுவையில் இருப்பதால் நடைமுறை நிருவாகியால் நிர்வகிக்கப்படுகிறது.
பூசைகள்
இக்கோயிலில் ஒருகாலப் பூசை நடக்கின்றது. சித்திரை மாதம் 1 நாள் முக்கிய திருவிழாவாக நடைபெறுகிறது.
மேற்கோள்கள்
பகுப்பு:கிருஷ்ணகிரி மாவட்டத்திலுள்ள அம்மன் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
வழிப்படு ஏவுகணை
வழிப்படு ஏவுகணை (guided missile) என்பது, இலக்கு நோக்கி எறியப்படும் ஏவுகணையை அல்லது வெடிகுண்டை கட்டுப்படுத்தும் நுட்ப அறிவியல் குறித்தவை ஆகும். தற்போதுள்ள பெரும்பான்மையான ஏவுகணைகளில் இந்த தொழில் நுட்பம் பல்வகையில் பொதிந்துள்ளன. அதனால் எறியப்படும் நொடியிலிருந்து, அதன் இலக்கைத் தொடும் நொடி வரை, அதன் திசையை மாற்றி அமைக்க இயலும் அல்லது செயல் இழக்கச் செய்ய இயலும். எடுத்துக்காட்டாக, போப்யே ஏவுகணையை இதனை அல்கொய்தா அமைப்பின் தலைவராக இருந்த பின்லேடனைத் தேட மிகவும் பயன்படுத்தினர். இத்தகைய திறன் உள்ள ஏவுகணைகளை வடிவமைக்க கணினிப் பொறியியல், ஏவுகணையியலின் முக்கிய பிரிவு ஏடிஆர் (Automatic target recognition ) நுட்பம் பெரிதும் உதவுகிறது. பொதுவாக, ரேடியோ அலைகளால் படைக்கலங்கள் கட்டுப் படுத்தப்பட்டாலும், அதில் ஒரு குறையுள்ளது. கருவியைக் கட்டுப் படுத்தும் ரேடியோ அலைகளையொத்தவற்றை எதிரிகளும் பரப்பி, இவற்றைப் பயனின்றிச் செய்து விடலாம். இதைத் தவிர்க்க, வெப்பத்தை அளவிடும் மிக நுட்பமான கருவிகளால், படைக்கலத்தின் போக்கைக் கட்டுப்படுத்த முயற்சியும், படக்கருவி அமைந்த தொழில்நுட்பமும் வளர்ந்து வருகிறது.
வகைகள்
பொதுவாக இரண்டு விதமான ஏவுகணைத் தொகுதிகள் இருப்பதாகக் கொள்ளலாம். ஒன்று, நகரும் திறன் அற்றவை என்றும், மற்றொன்று நகரும் திறன் உள்ளவை என்றும் அழைக்கப்படுகின்றன.
நகரும் திறன் அற்றவை
இவை சாதாரணமான சறுக்கு விமானத்தை ஒத்த வடிவில் இருக்கும். ஏவுகணையை இலக்கினருகே கொண்டு சென்று வீசுவர். தரையிலுள்ள ரேடார், விமானம் வருவதை அறிந்து, பீரங்கியை இயக்கும். விமானம் என்ற இடம் வரும் போது, ஏவுகணை அதன் மீது வெடிக்கும். தானியங்கிக் கருவிகளோ அல்லது இதைக் கொண்டு சென்ற விமானத்திலுள்ள கருவிகளோ, இலக்கை நோக்கிச் செல்லும்படியான நுடபத்தினைப் பெற்று இருக்கும். உதாரணமாக, அமெரிக்கர்கள் பயன்படுத்திய, சிறு விமானத்தின் வடிவில் அமைக்கப்பட்ட, 'வௌவால்' என்ற போர்க் கருவியைக் கூறலாம். குட்டையான இறக்கைகளும், வாலில் உயர்த்திகளும், சுக்கானும் இதில் இருந்து, செங்குத்தாகச் சறுக்கிச் செல்லும். இதன் உடலில் வைக்கப்பட்டிருந்த வெடி மருந்து, இலக்கைத் தொட்டவுடனோ அல்லது சிறிது தாமதமாகவோ, வெடிக்குமாறு, இதிலுள்ள திரி அமைந்திருக்கும். இத்தகைய கருவிகளின் போக்கைக் கட்டுப்படுத்த நுட்பம் அமைக்கப்பட்டிருக்கும். 'வௌவால்' ஏவுகணை, ரேடாரினால் செலுத்தப்படுகிறது. விமானத்திலிருந்து வௌவாலை விடுவித்ததும், அதிலுள்ள ரேடார், 'அலைபரப்பி' இயங்கத் தொடங்கி, அதிலுள்ள திரையொன்றில் இலக்கின் பிம்பத்தைக் காட்டும். இப்பிம்பம் திரையின் மையத்தில் இருக்குமாறு, அதிலுள்ள தானியங்கிச் சாதனங்கள் அதைக் கட்டுப்படுத்தும். இதனால், இலக்கு எப்படித் திரும்பி, தப்பிச்செல்லப் பார்த்தாலும் 'வௌவால் ஏவுகணை', அதற்கேற்றவாறு தனது போக்கை மாற்றிக்கொண்டு, அதைத் தாக்கும் திறனைப் பெற்றிருந்தது.
நகரும் திறன் உள்ளவை
இக்கருவிகள் மிகக் கொடூரமானவையும், முக்கியமானவையும் ஆகும். இவற்றை இலக்கின் அருகே கொண்டு போய் வீச வேண்டியதில்லை. இவை தானாகவே, வானத்தில் பறந்து இலக்கை அடைகின்றன. பொதுவாக, இவை வானியக்க முறையில், ஒலியினும் வேகமாகப் பறக்கும் திறன் உள்ளவை. இவை மிக உயரமாக மேலே சென்று, பல நூறு கிலோமீட்டர்கள் வேகத்துடன் கீழிறங்குகின்றன. ஆகையால், இவற்றைத் தடுப்பது எளிதன்று. எடுத்துக்காட்டாக, கார்காயில்' (Gargoyle) என்ற ஏவுகணை, மணிக்குச் சுமார் 650 கிலோமீட்டர் வேகத்தில் கீழிறங்கி, இலக்கைத் தாக்கும். இதன் வாலில், மிகப் பிரகாசமான பந்தம் போன்ற அமைப்பு இருக்கும். இதன் உதவியால், நல்ல சூரிய வெளிச்சத்திலும், இது உள்ள இடத்தை நெடுந் தொலைவிலிருந்து கண்டு, இதன் போக்கை, ரேடியோ அலைகளால் கட்டுப்படுத்தலாம். வெடிகுண்டு போன்ற வடிவுள்ள 'ரேசான்' (RAzOn) என்ற அமைப்பொன்றும், பாலங்கள், வீடுகள் போன்ற சிற்றிலக்குக்களை, கண்டு தாக்கும் திறன் பெற்றிருக்கும்.
மேற்கோள்கள்
பகுப்பு:ஏவுகணைகள்
ஈயோலோசோரஸ்
ஈயோலோசோரஸ் ("ஈயலூவின் பல்லி") என்பது டைட்டானோசோரியா,சோரோப்போட் தொன்மாப் பேரினத்தைக் குறிப்பிடுகிறது. இது இன்றைய தென்னமெரிக்காவில் பிந்திய கிரீத்தேசியக் காலத்தைச் சேர்ந்தது. பிற பல சோரோப்போட்டுகளைப் போலவே இது, நீளமான கழுத்தையும், வாலையும் கொண்ட நாலுகால் தாவர உண்ணி ஆகும். இதன் எச்சங்கள் முழுமை அற்றவை இதனால் இதன் நீளத்தைத் துல்லியமாகக் கூற முடியாவிட்டாலும், மதிப்பீடுகளின்படி இது 14 மீட்டர் (45 அடி) நீளம் கொண்டதாக இருக்கக் கூடும் எனத் தெரிகிறது.
இவற்றையும் பார்க்கவும்
பகுப்பு:தொன்மாக்கள்
அபுசிர்
அபுசிர் (Abusir (ابو صير பழைய எகிப்து இராச்சிய காலத்தில் கீழ் எகிப்தில் இருந்த நகரம் ஆகும். இந்நகரம் பண்டைய எகிப்தியக் கடவுள்களான ஒசிரிசுவின் இருப்பிடம் ஆகும். பழைய எகிப்திய இராச்சியத்தை ஆண்ட் ஐந்தாம் வம்சத்தவர்கள் காலத்தில், அபுசிர் நகரத்தின் மேற்கில் இறந்த மன்னர்களின் கல்லறைகள் மற்றும் பிரமிடுகள் எழுப்பப்பட்டது. 19ஆம் நூற்றாண்டில் இறுதியில் அபுசிர் நகரத்தின் தொல்லியல் அகழாய்வில் பழைய எகிப்திய இராச்சிய காலத்திய அபுசிர் பாபிரஸ் காகிதத் துண்டுகள் கண்டுபிடிக்கப்பட்டது.
அபுசிர் தொல்லியல் மேட்டில் பழைய எகிப்து இராச்சியத்தை ஆண்ட ஐந்தாம் வம்சத்தவர்களின் 14 பிரமிடுகள் கண்டுபிடிக்கப்பட்டுள்ளது. அவைகளில் பெரும்பாலும் படிகள் பிரமிடுகள் ஆகும்.
2011-இல் கொள்ளையடிக்கப்பட்ட களங்கள்
அபுசிர், சக்காரா, தச்சூர் தொல்லியல் களங்களின் நினைவுச்சின்னங்கள், 2011-இல் கிளர்ச்சியாளர்களால் கொள்ளையடிக்கப்பட்டது. மம்மிகள் போன்ற தொல்பொருள் கொள்ளை நிகழ்வுகள் 2013 வரை நடைபெற்றது.
வெளி இணைப்புகள்
பகுப்பு:பண்டைய நகரங்கள் பகுப்பு:எகிப்திய நகரங்கள் பகுப்பு:எகிப்தில் உள்ள தொல்லியல் களங்கள்
பினா சேத் இலஷ்கரி
பினா சேத் லஷ்கரி (Bina Sheth Lashkari)(பிறப்பு) இந்தியாவைச் சேர்ந்த இவர் வீடுகளுக்கேச் சென்று கற்பிக்கும் பள்ளியின் நிறுவனர் ஆவார். 30 ஆண்டுகளுக்கும் மேலாக மும்பையில் 100,000 குழந்தைகளின் கல்வியை ஒழுங்கமைக்க இவர் உதவியுள்ளார். 2013 ஆம் ஆண்டில் இவருக்கு அனைத்துலக பெண்கள் நாள்அன்று இவருக்கு ஸ்த்ரீ சக்தி விருது வழங்கப்பட்டது.
வாழ்க்கை
1988 ஆம் ஆண்டில் கொலாபாவில் உள்ள கஃப் பரேட்டில் தனது முதல் பள்ளியை நிறுவியபோது இவர் தனது பணியைத் தொடங்கினார். அந்த நேரத்தில் குடிசைப் பகுதிகளிலிருந்து வரும் குழந்தைகள் பணக்கார குழந்தைகள் ஆடம்பரமான பள்ளிகளுக்குச் செல்வதை மட்டுமே பார்க்க முடிந்தது. இவர் முதலில் 25 குழந்தைகளைக் கொண்டிருந்தார். அவர்களது லம்பாடி பெற்றோர் குறைந்த ஊதியத்தில் மீன் பிடித்தல் பணியை மேற்கொண்டிருந்தனர். இவர் சமூகப் பணிகளில் முதுகலைப் பட்டம் பெறும்போது இந்த யோசனைக்கு ஈர்க்கப்பட்டார். இவர் உள்ளூர் பள்ளிக்கு செல்லும்போது, மூன்று அல்லது நான்கு ஆண்டுகளுக்குப் பிறகு குழந்தைகள் பள்ளியைவிட்டு வெளியேறுவதைக் கண்டு ஆச்சரியப்பட்டார். குழந்தைகளின் பெற்றோரைச் சந்தித்தபோது, குழந்தைகள் அனைவரும் தங்கள் குடும்பங்களின் ஊதிய வருவாயில் ஒரு முக்கிய பகுதியாக இருப்பதைக் கண்டார். இரஜனி பரஞ்சேப் என்பவரின் உதவியுடன் அவர்கள் வீட்டு வாசலில் இருக்கக்கூடிய ஒரு பள்ளியைத் தொடங்கினார்.
விருதுகள்
வலது|thumb| 2013, சர்வதேச மகளிர் தினத்தை முன்னிட்டு [[குடியரசுத் தலைவர் இல்லம்|குடியரசுத் தலைவர் இல்லத்தில் திருமதி. பினா சேத் லஷ்கரிக்கு இந்தியக் குடியரசுத் தலைவர் பிரணப் முகர்ஜி, விருது வழங்குகிறார். ]] 2013 ஆம் ஆண்டு அனைத்துலக பெண்கள் நாள் அன்று இந்தியக் குடியரசுத் தலைவர் பிரணப் முகர்ஜி இவருக்கு ஸ்திரீ சக்தி விருதினை வழங்கினார். இந்த விருது புதுதில்லியில் குடியரசுத் தலைவர் இல்லத்தில் இவருடன் சேர்த்து ஆறு பேருக்கு வழங்கப்பட்டது. கல்வி மற்றும் பயிற்சியின் பணிக்காக மகாராட்டிர மாநிலத்தால் இவர் பரிந்துரைக்கப்பட்டார்.
வளர்ச்சி
2016 ஆம் ஆண்டில் கேம்பிரிட்ச் கோமகனான இளவரசர் வில்லியம், மும்பையில் இவரை சந்தித்தார். அந்த ஆண்டு பள்ளியின் பிரச்சாரம் அவர்களின் தெருக்களுக்கு மாணவர்களின் பெயரிட வழிவகுத்தது. மும்பையின் மூன்று பகுதிகளில் முன்னர் பெயரிடப்படாத வீதிகள் இவரது மாணவர்களின் பெயரிடப்பட்டன. மற்ற மாணவர்களுக்கு கல்வியைப் பெறவும், லட்சியமாகவும் இருக்க ஊக்குவிப்பதே இதன் நோக்கமாகும்.
2019 ஆம் ஆண்டில் 31 ஆண்டுகளில் மும்பையில் 100,000 குழந்தைகளின் கல்வியை ஒழுங்கமைக்க இவர் உதவியுள்ளார் என்று மதிப்பிடப்பட்டது. அந்த சமயத்தில் பள்ளியில் ஏழு பள்ளிப் பேருந்துகள் இருந்தன. அவை ஒவ்வொன்றும் ஒவ்வொரு நாளும் இரண்டரை மணி நேரம் பயணம் செய்து 100 குழந்தைகளுக்கு கற்பிக்கிறது.
மேற்கோள்கள்
பகுப்பு:மும்பையைச் சேர்ந்தவர்கள் பகுப்பு:வாழும் நபர்கள் பகுப்பு:சமூக சேவகர்கள்
சாத்தனூர், தஞ்சாவூர் மாவட்டம்
சாத்தனூர் என்பது இந்தியாவின் தமிழ்நாடு மாநிலத்தில் அமைந்துள்ள தஞ்சாவூர் மாவட்டத்தின் திருவையாறு வட்டத்திற்கு உட்பட்ட ஊர்.
அரசியல்
இது பாராளுமன்றத் தேர்தலுக்கு தஞ்சாவூர் மக்களவைத் தொகுதியிலும், தமிழக சட்டமன்றத் தேர்தலுக்கு திருவையாறு சட்டமன்றத் தொகுதியிலும் சேர்க்கப்பட்டுள்ளது.
ஆதாரங்கள்
பகுப்பு:தஞ்சாவூர் மாவட்டத்திலுள்ள கிராமங்கள்
தபால் நூதனசாலை, கொழும்பு
தபால் நூதனசாலை, கொழும்பு அல்லது தபால் அருங்காட்சியகம், கொழும்பு (Postal museum, Colombo) என்பது இலங்கையில் அமைந்துள்ள தேசிய தபால் அருங்காட்சியகம் ஆகும். இது இலங்கையின் கொழும்பில் அமைந்துள்ள தபால்த் திணைக்கள தலைமைக் காரியாலயத்தில் அமைந்துள்ளது. 1918 தொடக்கம் 1925 ஆம் ஆண்டு வரையிலான காலப்பகுதியில் மத்திய தந்தி அலுவலகத்தில் (Central Telegraph Office) இவ்வருங்காட்சியகம் இயங்கி வந்தது. பின்னர் 1994 ஆம் ஆண்டில் கொழும்பிலுள்ள பொது அஞ்சலகத்திற்கு அருங்காட்சியகம் இடமாற்றப்பட்டது. மீண்டும் 2010 ஆம் ஆண்டு சூலை மாதம் 6 ஆம் திகதி தேசிய தபால் அருங்காட்சியகம் திறந்து வைக்கப்பட்டது. இடச்சுக்காலத் தபால் நிலையங்கள், அரிதான தபாற்தலைகள், உபகரணங்கள், தபாற்பெட்டிகள் பற்றிய அடிப்படைத் தகவல்களை இங்கு அறியலாம். இலங்கைத் தபால்த் திணைக்களம் பற்றிய படங்களும் இங்கு காட்சிப்படுத்தப்பட்டுள்ளன.
மேற்கோள்கள்
பகுப்பு:இலங்கையின் அருங்காட்சியகங்கள் பகுப்பு:கொழும்பு மாவட்டம்
இராம் தயாள் முண்டா
இராம் தயாள் முண்டா (Ram Dayal Munda)(23 ஆகத்து 1939 - 30 செப்டம்பர் 2011), என்பவர் ஆர். டி. முண்டா என்று அழைக்கப்படுபவர், இந்திய அறிஞரும் பிராந்திய இசை வல்லுநரும் ஆவார். இவரின் கலைத்துறை பங்களிப்பிற்காக 2010ஆம் ஆண்டுக்கான பத்மசிறீ விருது இவருக்கு இந்திய அரசால் வழங்கப்பட்டது.
இவர் ராஞ்சி பல்கலைக்கழகத்தின் துணைவேந்தராகவும் இந்திய நாடாளுமன்றத்தின் மாநிலங்களவை உறுப்பினராகவும் இருந்துள்ளார். 2007-ல், முண்டா சங்கீத நாடக அகாதமி விருதைப் பெற்றார். இவர் 30 செப்டம்பர் 2011 ராஞ்சியில் இறந்தார்.
வாழ்க்கை வரலாறு
இராம் தயாள் முண்டா இந்தியாவின் பீகார் (இப்போது சார்க்கண்டு) ராஞ்சி மாவட்டத்தில் உள்ள பழங்குடி கிராமமான தையூரியில் பிறந்தார். இராம் தயாள் முண்டா தனது ஆரம்பக் கல்வியை அம்லேசாவில் உள்ள லூதரினியம் சேவைப் பள்ளியில் பயின்றார். இவர் தனது இடைநிலைக் கல்வியைத் துணைப் பிரதேச நகரமான குந்தியில் கற்றார். பிரித்தானியப் பேரரசின் சுயாட்சிக்கான வரலாற்று பிர்சா முண்டா இயக்கத்தின் மையப்பகுதியாக, குந்தி பகுதி உலகம் முழுவதிலுமிருந்து, குறிப்பாக மானுடவியல் துறையிலிருந்து அறிஞர்களை ஈர்த்தது. முண்டா, இவரது மற்ற நண்பர்களுடன் சேர்ந்து, வழிகாட்டியாகச் செயல்பட்டார். இது இவரது அனுபவ உலகத்தை வளர்ப்பதற்கு அடிப்படையாக அமைந்தது. மொழியியலில் கவனம் செலுத்தி உயர்கல்விக்கான மானுடவியலைத் தனது பாடமாகத் தேர்ந்தெடுத்தது முற்றிலும் புதிய உலகத்தைத் திறந்தது.
கல்வி மற்றும் தொழில்
நார்மன் ஜைடின் வழிகாட்டுதலின் கீழ், சிக்காகோ பல்கலைக்கழகத்தின் லட்சிய ஆராய்ச்சித் திட்டத்தில், ஆஸ்திரேசியாடிக் மொழிகளின் இந்தியக் குழுவிலிருந்து, ஒரு இடைநிலை சூழலில் மொழியியலில் உயர்கல்வி பெற முண்டாவுக்கு வாய்ப்பு கிடைத்தது. முண்டா சிகாகோ பல்கலைக்கழகத்தில் முனைவர் பட்டம் பெற்றார். பின்னர் தெற்கு ஆசிய ஆய்வுகள் துறையின் பீடத்தில் நியமிக்கப்பட்டார். பின்னர், அப்போதைய துணைவேந்தர் குமார் சுரேஷ் சிங்கின் வேண்டுகோளின் பேரில், பழங்குடியினர் மற்றும் பிராந்திய மொழிகள் துறையைத் தொடங்கினார். சார்க்கண்டு மக்கள் எதிர்கொண்டுள்ள உள் காலனித்துவ சூழ்நிலையை மாற்றுவதற்கான வழிகளைக் கண்டறியும் முயற்சியில் ஈடுபட்டுள்ள அனைத்து சமூக அரசியல் ஆர்வலர்களுக்கும் இந்தத் துறை இணைப்பாக இருந்தது. இத்துறையில் பயின்ற பல மாணவர்கள் " அனைத்து சார்க்கண்டு மாணவர் சங்கம்" என்ற அமைப்பை உருவாக்கி, சார்க்கண்டு இயக்கத்தைப் பராமரிப்பதற்காக ஒரு அறிவுசார் தளத்தை உருவாக்க முன்வந்தனர். இது 1985-ல் ராஞ்சி பல்கலைக்கழகத்தின் துணைவேந்தராக முண்டா நியமிக்கப்பட்டதற்கு மறைமுகமாகப் பங்களித்தது. இதன் விளைவாக, இவர் அரசுக்கும் மக்கள் இயக்கத்திற்கும் இடையிலான அரசியல் உரையாடலின் ஊடகமாக மாறினார். எனவே, சார்க்கண்டு மாநிலத்தை உருவாக்குவதற்கு சார்க்கண்டு விவகாரங்களுக்கான குழு உருவாக்கப்பட்டது.
ஓய்வும் ஓய்விற்கு பிந்தைய பணியும்
முண்டா 1999-ல் வயது மூப்பின் காரணமாக அரசுப் பணியிலிருந்து ஓய்வு பெற்றார். ஆனால் மக்களின் கலாச்சார அணிதிரட்டலில் தனது ஈடுபாட்டைத் தொடர்ந்தார். முண்டா ஜெனீவாவில் உள்ள பழங்குடி மக்கள் மீதான ஐ. நா. செயற்குழுவிலும், நியூயார்க்கில் உள்ள ஐ. நா. பூர்வீக பிரச்சினைகளுக்கான ஐ.நா மன்றத்திலும், ஐ. சி. ஐ. டி. பி.யின் மூத்த அதிகாரியாக, அகில இந்தியப் பழங்குடியினர் இயக்கத்தை வழிநடத்தி நிர்வகிக்கும் கொள்கை வகுப்பாளராகவும் செயல்பட்டார்.
முண்டா பல புத்தகங்களையும் எழுதியுள்ளார். நாட்டின் ஆதிவாசி மக்களின் முக்கியமான பிரச்சினைகளில் ஆலோசகராகவும் பங்கேற்பாளராகவும் இருந்தார். சோவியத் ஒன்றியத்தில் நடந்த இந்திய திருவிழாவிலும், சீனா, சப்பான் மற்றும் தென்கிழக்கு ஆசியாவில் நடந்த பிற கலாச்சார நிகழ்வுகளிலும் இவர் இந்திய நாட்டைப் பிரதிநிதித்துவப்படுத்தினார்.
விருதுகள்
முண்டாவுக்கு 2007ல் சங்கீத நாடக அகாதமியும், 2010ல் பத்மசீறீ விருதினை இந்திய அரசும் இவரது பங்களிப்பை அங்கீகரிக்கும் வகையில் வழங்கியது.
வெளி இணைப்புகள்
பகுப்பு:இந்தி எழுத்தாளர்கள் பகுப்பு:பத்மசிறீ விருது பெற்ற கலைத் துறையினர் பகுப்பு:சங்கீத நாடக அகாதமி விருது பெற்றவர்கள் பகுப்பு:2011 இறப்புகள் பகுப்பு:1939 பிறப்புகள் பகுப்பு:முண்டா மக்கள்
சேதி நாடு
சேதி நாடு அல்லது சேதி தேசம் (Chedi Kingdom), பரத கண்டத்து நாடுகளில் ஒன்றாகும். இது விந்திய மலையின் வடகிழக்குப் பாகத்தில் உற்பத்தியாகும், சோணாநதியின் கரைவரையில் விசாலமாகப் பரவி இருந்த தேசம்.
அமைவிடம்
மத்திய இந்தியாவின் மத்தியப் பிரதேச மாநிலத்தின் புந்தேல்கண்ட் பகுதியே சேதி நாடு ஆகும். வத்ச நாட்டிற்கு தெற்கிலும், அவந்தி நாட்டிற்கு கிழக்கிலும் சேதி நாடு அமைந்துள்ளது.
சேதி நாட்டு மன்னர்கள்
சேதி நாட்டை ஆண்டவர்களில் குறிப்பிடத்தக்கவர்களில் ஒருவர் சிசுபாலன் ஆவார். இவர் கம்சனின் மருமகனும், ஜராசந்தன் மற்றும் துரியோதனனின் கூட்டாளியும் ஆவார். மேலும் இவர் கிருட்டிணின் பிறவிப் பகையாளியும் ஆவார்.
மகாபாரதத்தில்
மகாபாரத சபா பருவத்தில், தருமன் இராஜசூய வேள்வி செய்கையில், முதல் மரியாதை கிருஷ்ணனுக்கு அளிக்கக் கூடாது என சிசுபாலன் கூறினார். கிருஷ்ணரை தொடர்ந்து நூறு முறை வசை பாடியதால், கிருஷ்ணர் சக்கராயுதத்தை ஏவி சிசுபாலனை கொன்றார்.
குருச்சேத்திரப் போரில், சிசுபாலனின் மகன் திருஷ்டகேது, பாண்டவர் அணி சார்பாக நின்று கௌரவர் அணிக்கு எதிராக போரிட்டான்.
மேற்கோள்கள்
பகுப்பு:மகாஜனபதம் பகுப்பு:மகாபாரதத்தில் நாடுகள் பகுப்பு:இந்திய தொன்மவியல்
காக்கா நாயகா
காக்கா நாயக்கா (Kaka Nayaka) இந்தியாவின் கருநாடக மாநிலத்தினைச் சேர்ந்தவர். இவர் காடுகளில் வசிக்கும் ஜெனு குருபா இனத்தின் பழம்பெரும் தலைவராவார். இவர் பெயராலேயே இன்றைய கக்கனகோட் காடு அழைக்கப்படுகிறது.
மாஸ்தி வெங்கடேச ஐயங்காரால் காக்க நாயகனின் வாழ்க்கை நாடகமாக நாடகமாக்கப்பட்டு, காக்கனா கோடே என்ற பெயரில் திரைப்படமாகவும் எடுக்கப்பட்டது.
மேற்கோள்கள்
பகுப்பு:கர்நாடக வரலாறு
கலையரசி (சீன அறிவிப்பாளர்)
சூ சுவெங் வா (Zhu Juan Hua) என்பவர் ஒரு சீனப் பெண்ணாவார். இவர் கலையரசி என தனது பெயரை தமிழ்ப் பெயராக மாற்றிக்கொண்டு, சீனா, பீஜிங்கில் ஒலிப்பரப்பாகும் சீனத் தமிழ் வானொலியின் இயக்குநராகவும் முதன்மை தமிழ் அறிவிப்பாளராகவும் 1975 ஆம் ஆண்டு முதல் கிட்டத்தட்ட 38 ஆண்டுகளாகப் பணி புரிந்து வருகிறார். அத்துடன் தமிழ்நாடு தஞ்சாவூர் சென்று தமிழ் கற்ற இவர் தமிழ் மொழியை சரளமாக பேசவும் கூடியவர்.
கலையரசியின் கூற்றின் படி
சீனத் தமிழ் வானொலியின் அறிவிப்பாளரான கலையரசியின் கூற்றின் படி, பதிவுசெய்யப்பட்ட நேயர்கள் எண்ணிக்கை கிட்டத்தட்ட 30,000 பேர் இருப்பதாக அறியப்படுகிறது. சீனத் தமிழ் வானொலியில் பணிபுரியும் சீனர்கள் தமிழ் மொழி அனுபவம் உள்ளவர்களாகவும், மேலும் தமிழ் மொழி கற்றுவரும் சீன மாணவர்கள் இருப்பதாகவும் கலையரசி கூற்றின் ஊடாக அறியமுடிகிறது.
தமிழ் மொழி வளர்ச்சியில் சீனா
2012 ஆம் ஆண்டு தமிழ்நாட்டில் நடைபெற்ற ஔவை அரங்கம் நிகழ்ச்சியல் கலந்துக்கொண்ட கலையரசி "தமிழ் மொழி வளர்ச்சியில் சீனா" எனும் தலைப்பில் ஒரு ஆய்வுக் கட்டுரையை வாசித்தார். "எங்கள் வாழ்வும் எங்கள் வளமும் மங்காத தமிழென்று சங்கே முழங்கு" என தொடர்ந்த அவர், ஆயிரக் கணக்கான ஆண்டுகளுக்கு முன்னால் தோன்றிய தொன்மொழி தமிழ் மீது பற்றுக்கொண்டு அதனை எமது நாட்டில் (சீனாவில்) பரவிடச் செய்யும் வற்றாத தாகத்துடன் செயல்பட்டு வருவதாக கூறினார். அத்துடன் பண்டைக்கால மொழிகளில் தமிழ் மொழியும் சீன மொழியும் இடம்பெற்றுள்ளன என்ற பெருமை உணர்வுடன் சீனாவில் தமிழ் மொழியின் வளர்ச்சிக்காக சீன வானொலியின் தமிழ்ப் பிரிவில் பங்காற்றிவரும் தனது பணிகள் பற்றியும் விவரித்தார். அத்துடன் சீன வளங்களை தமிழ் மொழியிலும், தமிழ் வளங்களை சீன மொழியிலும் கொண்டு சென்று சீனர்களுக்கும் தமிழர்களுக்கும் இடையில் பரிமாற்றத்தை வளர்ப்பதன் மூலம் இருமொழியினருக்கும் இடையே என்றும் இருக்கும் தொடர்பை வளர்க்க வேண்டிய அவசியத்தையும் வலியுறுத்தினார். இதனை தமிழ் சமூகம் கருத்தில் கொண்டு அதற்கான செயல்திட்டங்களை முன்னெடுக்க வேண்டும் எனும் வேண்டுகோள் அவரது ஆய்வுக் கட்டுரையின் வாசிப்பூடாக தென்பட்டது.
வெளியிணைப்புகள்
பகுப்பு:சீனத் தமிழியல் பகுப்பு:சீன நபர்கள்
இந்திய மனித விண்வெளிப் பயணத் திட்டம்
இந்திய மனித விண்வெளிப் பயணத் திட்டம் (ஐ. எச். எஸ். பி.) என்பது இந்திய விண்வெளி ஆராய்ச்சி நிறுவனத்தின் (ஐ. எஸ். ஆர். ஓ) ஒரு தொடர்ச்சியான திட்டமாகும், இது குழுவினரின் விண்கலத்தை தாழ் புவி வட்டணையில் செலுத்தத் தேவையான தொழில்நுட்பத்தை உருவாக்கும்.. மனிதர்கள் இல்லாத ககன்யான் - 1, ககன்யான் 2 விண்கலங்கள் 2024 ஆம் ஆண்டில் விண்ணில்  ஏவத் திட்டமிடப்பட்டுள்ளது , அதைத் தொடர்ந்து 2025 ஆம் ஆண்டில் எல்விஎம் 3ஏவூர்தியில் குழுவுள்ள விண்கலம் செலுத்தப்படும்.
இந்த திட்டம் வெற்றிகரமாக நிறைவடைந்தால், சோவியத் யூனியன் , அமெரிக்கா மற்றும் சீனாவுக்கு அடுத்தபடியாக விண்வெளிக்குச் செல்லும் நான்காவது நாடு என்ற பெருமையை இந்தியா பெறும். முதல் குழுவினரின் விண்வெளி விண்கலங்களை நடத்திய பிறகு, நிறுவனம் ஒரு விண்வெளி நிலையத் திட்டத்தைத் தொடங்க விரும்புகிறது. குழு நிலா தரையிறக்கம், நாளடைவில் குழு கோள்  இடையிலான பயணங்கள் ஆகியன திட்டமிடப்பட்டுள்ளன.
மேற்கோள்கள்
பகுப்பு:காணொளிக் கோப்பு உள்ள கட்டுரைகள் பகுப்பு:இந்திய விண்வெளித் திட்டங்கள் பகுப்பு:2006 இல் இந்தியா
தில்லானா
தில்லானா ஹிந்தி வழிப் பாட்டு வகையைச் சேர்ந்த ஓர் உருப்படி ஆகும். இது மத்திம காலத்தில் அமைந்துள்ளதுடன் இதன் தாது விறுவிறுப்புள்ளதாகவும் உணர்ச்சி உள்ளதாகவும் இருக்கும். இதன் சாகித்தியத்தில் முக்கியமாக திரனா, தில்லில்லானா, தொந்திரனா, தனம் என்பவை போன்ற சொற்கட்டுக்களை சேர்த்து இராக, தாள பொருத்தத்துடன் அமைந்துள்ளது.
அங்க வேறுபாடுகள்
இந்த உணர்ச்சிவசப்பட்ட உருப்படியில் பல்லவி, அனுபல்லவி, சரணம் என்னும் அங்க வித்தியாசம் உண்டு. ஒவ்வோர் அங்கமும் வெவ்வேறு தாதுவில் அமைந்திருக்கும். சில தில்லானாக்களில் அனுபல்லவி இல்லாமலும் இருக்கும். அம்மாதிரித் தில்லானாக்கள் தவித்தாதுக்கள், உபயோகங்கள், சமஷ்டி, சரணங்கள் போன்றவைகளுடைய தாதுக் கிருதிகளுக்குச் சமமாக இருக்கின்றன. பல்லவியும் அனுபல்லவியும் ஜதிகளாகவும், சரணத்திலுள்ள வார்த்தைகள் சொற்கட்டு ஸ்வரங்களாகவும் இருக்கும்.
சிறப்புக்கள்
சில தில்லானாக்கள் சங்கதிகளுடன் அமைந்துள்ளன. இம்மாதிரியான உருப்படிகள் பாட்டுக் கச்சேரிகளில் பல்லவி (இராகம், தானம், பல்லவி) பாடிய பிறகு பாடுவார்கள். நாட்டியக் கச்சேரிகளிலும் பாட்டுக் கச்சேரிகளிலும் முதலில் இதைப் பாடுவது வழக்கம். ஹரிகாலாட்சேபங்களிலும் கதை ஆரம்பிக்க முன்னரும் பூர்வீகப் பிடிகை முடிந்த பின்னும் தில்லானாக்களைப் பாடுவது வழக்கம்.
இதன் கானக்கிரமம் பல்லவி, அனுபல்லவி, சரணம் என்று பாடுவதேயாகும். மகாவைத்தியநாதையருடைய தில்லானா கௌரி நாயக மிகவும் உயர்ந்த நீண்ட உருப்படி ஆகும். அந்த உருப்படி முழுவதும் இரண்டே ஆவர்த்தனத்தில் அமைந்துள்ளது. முதல் ஆவர்த்தனம் வார்த்தைகளுடனும், இரண்டாவது ஆவர்த்தனம் ஜதிகளுடனும் அமைந்துள்ளது. குன்றக்குடி கிருஷ்ணய்யருடைய கம்பராமாயணத் தில்லானா ஒரு சிறந்த உருப்படி. ஜாவளிகளும் தில்லானாக்களும் உருப்படியில் சிறந்ததாகவும், கானக்கிரமம் நான்கு நிமிடங்களுக்குள் அடங்கியதாகவும் அமைந்துள்ளன.
தில்லானாக்களை இயற்றியோர்
பகுப்பு:உருப்படிகள் பகுப்பு:கருநாடக இசை
ராம்சே தேற்றம்
ராம்சே தேற்றம் (Ramsey's Theorem) என்பது கணிதத்தில் சேர்வியலில் ஒரு உட்பிரிவு ஆகும். இதைச் சேர்ந்த பல பிரச்சினைகளில் ஆய்வுகள் கணித உலகெங்கும் நடந்துகொண்டிருக்கின்றன.
அறிமுகம்
எஃப். பி. ராம்சே என்பவர் 1930 இல் இத்தேற்றத்தை பிரசுரித்தார். இதை எளிதாகக் குறிப்பிடவேண்டுமென்றால் நண்பர்களும் அந்நியர்களும் என்ற கணிதத் தேற்றத்தைப் பார்க்கலாம். அதனுடைய பண்பியலாக்கம் தான் ராம்சே தேற்றம்.
தேற்றத்தின் கூற்று
t, r, q1, q2, ..., qt என்பவை முழு எண்களாக இருக்கட்டும். மேலும், ஒவ்வொரு t க்கும்,
என்றும் கொள்வோம். இக்கருதுகோள்களை வைத்துக்கொண்டால் ''r,q1, q2, ... , qt இவைகளின் மதிப்பைப்பொருத்து, கீழ்க்கண்ட பண்புகளுடன், ஒரு மிகச்சிறிய முழு எண் N'' இருக்கும்: